飛虎之潛行極戰

《飛虎之潛行極戰》，原名《飛虎極戰》，係邵氏兄弟同優酷合作拍攝製作嘅時裝警匪電視劇，由苗僑偉、黃宗澤、吳卓羲、張兆輝、王敏德同吳岱融領銜主演，並由梁烈唯、陳山聰、王敏奕、黃智雯、陳凱琳、高海寧、伍詠薇同龔慈恩聯合主演，監製樂易玲、李惠民。

呢套劇喺香港由邵氏兄弟嘅姊妹公司無綫電視安排喺翡翠台播。

劇名反映劇情同時融合咗香港警察飛虎隊同臥底題材，但同無綫電視嘅《飛虎》系列同《潛行狙擊》系列嘅劇情並無任何關係。

套劇之後拍咗續集《飛虎之雷霆極戰》，但用咗全新嘅故仔同角色。

飛虎之潛行極戰 - tvb.com

邵氏劇集
無綫電視外購劇‏‎‎